VADİP-ի ժողովին ընթացքին շօշափուեցաւ նաեւ Իսթանպուլի երեսփոխան Կարօ Փայլանի Ազգային մեծ ժողովի երդիքին տակ ունեցած վերջին ելոյթը։ Պիւտճէի քննարկումներու ծիրէն ներս, յանձնաժողովի մը աշխատանքին ժամանակ, Կարօ Փայլան նշած է, որ պետութիւնը միայն սիւննի կրօնաւորներու ամսաթոշակները կը վճարէ եւ պէտք է վճարէ նաեւ բոլոր դաւանանքներէ հաւաքականութիւններու կրօնաւորներուն թոշակները, այլապէս սա կը համարուի խտրականութիւն։ Ատենապետ Պետրոս Շիրինօղլու յայտնեց, որ տեղական բազմաթիւ զանգուածային լրատուութեան միջոցներ իրեն կը դիմեն՝ կարծիք հարցնելով այս հարցին շուրջ։ Սա զինքը կը թողու երկընտրանքի առջեւ, որովհետեւ մէկ կողմէ չի փափաքիր հերքած ըլլալ Կարօ Փայլանը, իսկ միւս կողմէ կան այլ հանգամանքներ։